NaiveNeuron/SloPal huggingface dataset:
Zemanová, Anna, poslankyňa NR SR (2023-02-08):
No, veľmi nekorektné považujem od vás, pán poslanec, hovoriť o tom, že pán minister Gröhling na vás hádzal bobek, a to isté tu hovoril aj pán Kučera, že ako sa vám nevenoval. No ja si veľmi dobre pamätám, ako ste s týmto námetom prišli ešte keď boli funkčné koaličné rady, kde nielen pán minister, ale aj štátny tajomník Husár hodiny s vami strávili na tom, aby sa našlo nejaké riešenie. A viete veľmi dobre, že to riešenie bolo, aby hodinu športu mohli využívať školy ako tú tretiu hodinu, dobrovoľnú hodinu, ktorú, ktorú majú školy možnosť využiť podľa svojho zváženia. Takže toto, čo tu rozprávate, naozaj je, nerozumiem tomu, že prečo sa takýmto správcom nevhodným chováte. Okrem toho máte už svojho ministra školstva niekoľko mesiacov a on, keď som počula jeho vyjadrenia, tiež má zdržanlivé názory na to, aby bola zavedená povinná tretia hodina vyučovania. Lebo v konečnom dôsledku je to všetko vždy a to končí pri, pri financiách, ktoré na školstvo neboli uvoľnené a bolo to z dôvodu vášho ministra financií, ktorý blokoval základnú školskú výuku o tie časti, ktoré sú povinné v rámci všeobecného vzdelávania žiakov a študentov. Tak si pozerajte na vlastné pochybenia na, do vlastného hnutia, na vášho bývalého ministra financií a vášho lídra, ktorý v prvom rade blokoval všetky dobré veci, ktoré sa týkali školstva.
Hlina, Alojz, poslanec NR SR (2014-01-28):
Ďakujem veľmi pekne a, vážený pán predseda, neviem, ako to povedať, ale skúsim dať taký návrh, že či by poslanec, o ktorom sa má hlasovať, neuviedol pred hlasovaním, že je v konflikte záujmov. Prečo, odôvodňujem, lebo vy ste hlasovali za seba. Však pri tej sile, ktorú máte, ste kľudne nemuseli hlasovať za seba, čiže... (Prerušenie vystúpenia predsedajúcim.)
Žiga, Peter, podpredseda NR SR (2024-09-10):
Ďakujem pekne, zaujmite miesto pre spravodajcov. Otváram všeobecnú rozpravu. Do rozpravy som dostal štyri písomné prihlášky, pán poslanec Spišiak, Krúpa, Mikulec a pán poslanec Hlina. Nech sa páči, pán poslanec Spišiak, za klub Progresívne Slovensko.
Suchánek, Alan, poslanec NR SR (2017-12-13):
Ďakujem za slovo. Vierka, ďakujem za prednesenie histórie a významu neziskoviek a za to, že si popísala problémy, s ktorými sa enočky boria. A je ozaj dôležité, aby neziskovka, pokiaľ tam napríklad len úradník spraví takú chybu, ako si popísala, nemusela zo zákona zaniknúť. A o tom svedčí teda aj množstvo prípadov, o ktorých si teraz práve hovorila, kde došlo v podstate ku zrušeniu enočiek a zániku. Ďakujem.
Lipšic, Daniel, poslanec NR SR (2015-11-24):
Ono by to bolo zaujímavé povedať, že ak po rozhodnutí Ústavného súdu tá pohľadávka narastie o 6 mil., či sa rozpočíta medzi poslancov. A asi by poslanci potom hlasovali inak. Chcem povedať, že to, čo ma najviac hnevá tuná, je, že sa z nejakých vecí vytvára nejaká dymová clona, že ideme niečo riešiť, a pritom docieľujeme a robíme pravý opak. Bol tu pred chvíľkou ešte aj pán poslanec Raši. Ja som už spomínal tu v parlamente viackrát zákaz zisku zdravotných poisťovní, zaujímavú vec, ktorá ústavne bola sporná v tom čase, ale nebolo to jednoznačné, čiže v poriadku. Ale zároveň s tým prijmeme také zákony, ktoré umožnia vytiahnuť si z poisťovne DÔVERA 15-ročný zisk, 400 mega, na Cyprus, pol na pol (Penta, Široký, bez zdanenia) A tvárime sa, že zakazujeme zisk zdravotných poisťovní. Geniálne naozaj to je. V prospech ktorých ľudí to robíme? Čiže myslím si, aj po tejto diskusii, ktorá tu bola, ja som očakával, že ústavní právnici strany SMER nastúpia obhajovať návrh zákona. Toho sa asi nedočkáme, tak potom jediný výsledok z toho celého je, že je to úmysel, že úmysel je natiahnuť trvanie toho sporu, neriešiť reálny problém, natiahnuť ho tak, aby dostala Penta a PPC-čko ešte viacej na úrokoch z omeškania, škandalózne vysokých. A ústavne konformnou cestou nechcete to riešiť, práve, naopak, chcete, aby o pol roka, o rok dostal veriteľ ešte viac. To mi proste príde strašne, strašne farizejské.
Žiga, Peter, podpredseda NR SR (2023-12-20):
Pán poslanec, na základe dohody vás musím prerušiť. Prerušujem rokovanie parlamentu z dôvodu rokovania poslaneckého grémia, pokračovať budeme 11:20 h. 11:15 h, predpokladám, že za 15 minút poslanecké grémium skončí. (Poslanecké grémium.)
Mizík, Stanislav, poslanec NR SR (2018-03-26):
Ďakujem za slovo. Pán Galko, hovorili ste o šmejdoch a pôžičkách. No, Kiska, americký prezident v zastúpení pre Slovensko, ten by vám o tom niečo povedal. A poviem vám to čo Matovičovi, hovorili ste dobre, ale nemal ste to hovoriť vy, lebo vy ako neschopný bývalý minister, čo má veľa za ušami, vy by ste mal radšej sedieť tichučko a šúchať nožičkami. Ďakujem za slovo.
Laurenčík, Milan, podpredseda NR SR (2021-02-25):
S reakciou na faktické poznámky pán poslanec Martin Beluský, nech sa páči.
Suja, Jaroslav, poslanec NR SR (2011-03-24):
Ja len chcem poďakovať kolegovi Laurenčíkovi za podporu. Ďakujem.
Mikuš, Jozef, poslanec NR SR (2011-07-06):
Ďakujem. Pán predseda, dajte hlasovať o uznesení, v ktorom Národná rada Slovenskej republiky schvaľuje Výročnú správu o činnosti Fondu národného majetku Slovenskej republiky za rok 2010.
B. Bugár, podpredseda NR SR: (2006-03-16):
(Hlasovanie). Prítomných 107, za 100, proti 2, zdržali sa 2, nehlasovali 3. Konštatujem, že tieto návrhy boli schválené. Nech sa páči.
Huba, Mikuláš, poslanec NR SR (2014-07-10):
Ďakujem pekne za slovo. V reakcii na vystúpenie pána podpredsedu Figeľa by som sa vrátil k tomu, čo som nestihol dopovedať vo svojej predchádzajúcej faktickej poznámke. Pri predkladaní zákona o nedeľnom kľude, ktorý som tu už spomínal, sme argumentovali v prospech nedele a toho, čo nedeľa obnáša veľmi podobne, ako môj predrečník. O to viac som bol prekvapený, myslím, nielen ja, ale aj ostatní predkladatelia tohto nášho návrhu, tým, že otvorené prejavy nepochopenia tohto nášho návrhu, ktorým sme chceli aspoň obmedziť ten neprimeraný nedeľný a sviatočný hluk, ktorý sa nám šíri Slovenskom a ktorý nám strpčuje život, skrátka, takéto prejavy nepochopenia až kritiky, až zosmiešňovania sme zaznamenali aj z radov Kresťanskodemokratického hnutia. No a z toho vyvstávajú pre mňa dve logické otázky. Z nich jedna je taká, že sa mi ani nechce veriť, že by to bolo možné, ale všetko je možné, ako sa hovorí. A to podozrenie je také, že nie sme už pomaly schopní podporiť nič iné, iba to, s čím prídeme my sami. No a druhá otázka, ktorá logicky naväzuje na tú prvú, je taká, že ak prídeme znova s týmto návrhom, ktorý chce docieliť určitú renesanciu nedele a toho, aby v nedeľu naozaj sa nevykonávali činnosti, ktoré jej protirečia a ktoré navyše ešte aj obťažujú všetkých ostatných, ktorí si chcú v nedeľu oddýchnuť, skrátka, či KDH podporí tento náš návrh, keď s ním znova prídeme. Ďakujem.
Mikuš, Jozef, poslanec NR SR (2014-05-13):
Ďakujem pekne. Pán kolega Fecko, no dovoľujem si trošku zapolemizovať v súlade s tým, čo hovoril pán kolega Huba, že inštitút skráteného legislatívneho konania sa má používať ozaj v hraničných dôvodoch. A tie dôvody nie sú preto hraničné, že treba rýchlo niečo riešiť, ale preto, samozrejme, zákon hovorí kedy, ale hlavne preto, aby sa neobchádzal legislatívny proces, aby sa nezabraňovalo pripomienkovému konaniu, aby ten zákon, a tento zákon je veľmi dôležitý a dokonca si dovolím aj ja povedať, že s filozofiou relatívne súhlasím, ale s vecným znením nemôžem súhlasiť. Budem o tom hovoriť v prvom čítaní. A práve o to ide, aby to vecné plnenie z hľadiska toho, naplnenia tej filozofie alebo tej vízie toho štátu bolo spravené kvalitne. A to kvalitne sa dá spraviť len vtedy, keď to ide normálnym právnym procesom. A ja chápem, že teraz sme všetci nervózni. Pán Záhumenský pred chvíľočkou povedal, že nie je to z titulu, že končí obdobie zákazu kupovania cudzincov. No v návrhu na skrátené legislatívne konanie je to jediný dôvod, pán kolega, preskočím trošku. Dovolím si prečítať: „Návrh zákona vypracovalo Ministerstvo pôdohospodárstva a rozvoja vidieka Slovenskej republiky vzhľadom na ukončenie prechodného obdobia, ktoré vytváralo prekážky na kúpu poľnohospodárskej pôdy cudzincom.“ Čiže to je dôvod, prečo je v skrátenom legislatívnom konaní. Ale to vecné plnenie alebo ten vecný návrh, ktorý je dnes taký, že jednoducho prišlo s tým ministerstvo bez pripomienkového konania, a nie som si celkom istý, či nakoniec bude schválené také, ktoré bude v prospech Slovenska.
Verešová, Anna, poslankyňa NR SR (2019-09-17):
Ďakujem. Kolega Mihál, nuž moja stará mama by povedala, že no včuľ buď múdry. Je to presne tak, že županka Erika Jurinová, som poslankyňou Žilinského kraja, mi hovorí jedno, môj starosta z obce tiež podobné, ja tu tri roky vystupujem o tom, že rodinám treba viac peňazí v peňaženke a že je potrebné ich daňovo zvýhodniť, pracujúcich rodičov, takže naozaj je to taká akoby ťažká dilema. Ale rada som, že si hovoril aj o tom nejakom teda uvažovaní a výzve k diskusii o novom financovaní samospráv. Však to takto nemôže byť, že ľuďom, čo? Nikdy neznížime dane, lebo samosprávy budú tu vždy, starostovia, župani budú vždy pred parlamentom? Chápem, úplne ich chápem, však som za to aj zodpovedná na župe, ale zároveň toto jednoducho nemôže byť win-win a preto treba uvažovať o inom financovaní. Ja budem hlasovať za rodiny. Oni, jednoducho títo rodičia, títo ľudia si zaslúžia mať viac peňazí v peňaženke.
Šeliga, Juraj, poslanec NR SR (2022-09-22):
Ďakujem pekne, pán predseda. Úrad na ochranu oznamovateľov protispoločenskej činnosti podľa § 13 ods. 13 zákona o ochrane oznamovateľov protispoločenskej činnosti a o zmene a doplnení niektorých zákonov predkladá Národnej rade každoročne do konca marca správu o svojej činnosti a stave ochrany oznamovateľov za predchádzajúci rok. Súčasťou tejto správy sú najmä poznatky z činnosti úradu a návrhy a odporúčania na nápravu zistených nedostatkov. Keďže je to nový úrad, prvýkrát sme tu v Národnej rade po celom uplynutom roku, tak verím aj ja, ako povedala pani Dlugošová, že to bude napínavá rozprava a dlhá rozprava, a do rozpravy (povedané so smiechom) sa hlásim hneď po pani Dlugošovej. Pán predseda, prosím, otvorte rozpravu. Táto správa, samozrejme, bola pridelená výborom, ktoré túto správu prerokovali. Ďakujem pekne.
Kleinert, Dana, poslankyňa NR SR (2024-02-15):
Ďakujem ti, Ondro Dostál, za tvoj príspevok. Ja by som chcela k tomu teda ešte raz podotknúť, že naozaj ani odborné prostredie nechce takýto systém, že sa budú vyberať ľudia svojvoľne, len tak, lebo si napríklad ministerka zmyslí a na odbornú funkciu si dosadí hocikoho. Čiže aj toto prostredie si želá výberové konania, čo si myslím, že je dosť akože celkom pádny dôvod. A čítala som tu k tomu aj vyjadrenia rady muzeí, galérií a tak ďalej, čiže to je dôležité. A áno, pán Michelko hovoril o politickej zodpovednosti, aj ty si o tom hovoril, však, samozrejme, veď politická zodpovednosť je, ja by som napríklad v rámci politickej zodpovednosti celkom vážne brala petíciu takmer 190-tisíc občanov a občaniek, ktoré si na základe argumentov fakt želajú odstúpenie pani ministerky Šimkovičovej, nie je to len tak, že si zmysleli zo dňa na deň, a teda myslím si, že ona by tú politickú zodpovednosť mala z toho vyvodiť, pretože je to dokonca viacej hlasov, ako mala celá SNS dokopy. Takže politická zodpovednosť je tu, ale nereflektujú teda na ňu. A zároveň by som chcela podotknúť, že zodpovedný politik vytvára kvalitné prostredie pre daný rezort a tu sa to nedeje, tu sa vytvára kvalitná propaganda a možnosti pre kvalitnú propagandu, a nie prostredie pre rezort kultúry. A toto si myslím, že je veľký problém, a by som naozaj navrhovala nepokračovať ďalej v prerokovávaní tohto bodu. Ďakujem.
M. Číž, podpredseda NR SR: (2009-02-10):
S faktickou poznámkou registrujem pána poslanca Jozefa Šimka, pokiaľ nikoho iného, uzatváram možnosť prihlásiť sa s faktickou poznámkou. Slovo má pán poslanec Šimko.
Paška, Pavol, predseda NR SR (2013-10-22):
(Hlasovanie.) 139 prítomných, 79 za, 60 sa zdržalo. Tieto body sme schválili.
Kollár, Boris, poslanec NR SR (2016-09-20):
Ďakujem pánovi kolegovi Viskupičovi, že sa dotkol aj tej témy tých kvót na rádiá. Skutočne musím povedať, že tento zákon vnímame ako zákon, ktorý bol z dielne pána ministra kultúry prijatý veľmi nešťastne a určite tam by sme našli aj nejaké, nejaké prvky retroaktivity, čo je pre náš právny systém neprijateľné a preto vítam kroky generálnej prokuratúry, aj vás zároveň, pán námestník, prvý námestník, že v tomto konáte a že ste to neposúdili politicky, ale že ste to posúdili vecne, odborne a týmto vám chcem veľmi pekne poďakovať.
Dostál, Ondrej, poslanec NR SR (2019-02-01):
Vážený pán predseda Národnej rady, vážené kolegyne, vážení kolegovia, ktorí tu ostanete, aj tí, ktorí už ste na odchode, a verím, že odídete čo najskôr, aby sme sa navzájom nerušili, dovoľte, aby som uviedol návrh zákona, ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Tento návrh zákona predkladám spolu s kolegami z poslaneckého klubu SaS Renátou Kaščákovou a Petrom Osuským a je to návrh, ktorý vyplýva aj z agendy strany Sloboda a Solidarita, keby tu bol pán poslanec Hrnko, tak doplním, že sa s ním stotožňuje aj Občianska konzervatívna strana, ale keďže tu pán poslanec Hrnko nie je, tak si to, tak si to odpustím a nechám si to na neskôr. Navrhujeme týmto návrhom odstrániť zákaz vstupu do zariadení spoločného stravovania pre psov a navrhujeme, aby toto rozhodnutie o tom, či budú, alebo nebudú môcť psy vstupovať do prevádzok, bolo ponechané na prevádzkovateľoch takýchto zariadení. A bližšie k obsahu návrhu zákona by som sa rád vyjadril v rozprave, do ktorej sa hlásim ako prvý (ruch v sále a obrátenie sa rečníka k predsedníckemu pultu), ale ešte som neskončil úvodné slovo, len sa teda hlásim do rozpravy, ktorá snáď bude prebiehať v pokojnejších pomeroch, a len by som teda rád doplnil tie formálne veci. Sme presvedčení, že návrh zákona má pozitívny vplyv na podnikateľské prostredie, zároveň tento návrh zákona neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Tým by som skončil svoj úvodný vstup. Ďakujem.
B. Bugár, podpredseda NR SR: (2004-04-06):
J. Ševc, poslanec: Je to strach žien rodiť do tohto sveta svoje potomstvo. Kladú si otázky, či budú mať z čoho vychovávať deti, dať im patričné vzdelanie, či budú mať prácu, prístrešie, či nebudú bezdomovci. Vrátený zákon, chcel by som len podotknúť, aby sme mali na pamäti, že toto opätovné jeho prerokúvanie rozhodujúcim spôsobom podmieňuje úroveň vzdelania a celkovej odbornej kvality našich ľudí. To isté je, samozrejme, aj na úroveň zdravotníctva a jeho služby ľuďom. Nehádžme teda všetko na plecia občanom, oni už nemajú a niektorí už ani na svoj vlastný pohreb, a nieže na to prežitie. Preto podporujeme pripomienky prezidenta republiky k danému zákonu a klub poslancov za KSS bude za ne hlasovať a bude proti tomuto zákonu. Ďakujem.
B. Bugár, podpredseda NR SR: (2005-09-21):
(Hlasovanie.) Prítomných je 130 poslancov, za 57, proti 53, zdržalo sa 19, nehlasoval 1. Konštatujem, že návrh sme neschválili. Nech sa páči ďalšie hlasovanie. M. Abelovský, poslanec: Prosím, pán predsedajúci, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) predložený zákon prerokovať v druhom čítaní.
Hlina, Alojz, poslanec NR SR (2013-03-25):
V zmysle rokovacieho poriadku vystupujem a dovysvetľujem to. (Prerušenie vystúpenia predsedajúcou.)
T. Cabaj, podpredseda NR SR: (2009-10-23):
Pristúpime k druhému čítaniu o vládnom návrhu zákona o akreditácii orgánov posudzovania zhody a o zmene a doplnení niektorých zákonov . Vládny návrh zákona máme ako tlač 1174, spoločnú správu výborov ako tlač 1174a. Takisto prosím pána podpredsedu vlády Čaploviča, aby vládny návrh zákona odôvodnil.
B. Bugár, podpredseda NR SR: (2005-05-25):
Z. Martináková, poslankyňa: Áno, ďakujem pekne. Ja som sa chcela s ním prihlásiť ešte predtým, ako ste hovorili o tých vyňatých bodoch. Sťahujem ten svoj prvý pozmeňujúci návrh a s tým súvisí aj to, že som žiadala vyňať bod 57 na osobitné hlasovanie. Tak prosím, aby sa o ňom hlasovalo, lebo sa tam našiel kompromis. Ďakujem pekne.
Danko, Andrej, predseda NR SR (2018-03-23):
Pán predseda Blaha.
Vons, Peter, poslanec NR SR (2022-03-16):
Ďakujem. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Jurinová, Erika, podpredsedníčka NR SR (2015-09-29):
Pán spravodajca, chcete zaujať stanovisko k rozprave? (Reakcia spravodajcu.) Nie. Prerušujem rokovanie o tomto bode programu. Zároveň teda ďakujem všetkým za účasť, za pozornosť, za aktívny prístup. Prerušujem dnešný deň rokovania 54. schôdze. A iba pripomínam, že zajtra o 8.30 hodine začneme prvým čítaním stavebného zákona, ktorý ide v skrátenom legislatívnom konaní. Pekný večer všetkým prajem. (Prerušenie rokovania o 19.32 hodine.)
P. Paška, predseda NR SR: (2007-09-11):
(Hlasovanie.) 137 prítomných, 125 za, 3 proti, 9 sa zdržalo. Konštatujem, že sme pridelili návrh zákona výborom, určili gesčný výbor, ako aj lehoty na prerokovanie. Ako o poslednom budeme hlasovať o vládnom návrhu zákona, ktorým sa mení a dopĺňa zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení neskorších predpisov (tlač 378). Pani poslankyňa, máte slovo.
M. Hort, podpredseda NR SR: (2008-07-04):
Slovo má pani poslankyňa Jana Vaľová.
J. Brocka, poslanec: (2002-04-03):
V tomto poslaneckom návrhu, to znamená, že schválením, samozrejme, v tom dnes platnom zákone sú aj isté výhody pre odborové organizácie a isté, povedal by som výhody v súvislosti s tým, že obraňujú záujmy zamestnancov a oni sú teraz v platnom zákone, myslím si, dostatočne chránení pri obhajobe záujmov zamestnancov. Ale to, čo tu teraz navrhujú predkladatelia v čase, keď sme schválili viacero iných zákonov, napríklad zásadnú novelu Zákonníka práce, kde je postavenie odborov oveľa výraznejšie posilnené, ako to bolo doteraz, alebo do účinnosti Zákonníka práce nového. Tak sa mi zdá, že je už skoro ako nie namieste, aby sme ďalej v iných zákonoch posilňovali toto ich postavenie. A veľmi neštandardným spôsobom. Neštandardným v tom smere, že my tu chceme, aby všetci zamestnanci, ktorí aj nie sú odborovo organizovaní, prispievali a financovali odborové organizácie. No to snáď nie, to potom by sme mohli zaviesť, že aj členovia politických strán jednej by mohli financovať a prispievať na inú politickú stranu. Nehovoriac už o tom, že tu navrhujú aj zvýšenie odvodu, povinného odvodu zamestnávateľa, čo v konečnom dôsledku znamená zvyšovanie nákladov, znižovanie zisku a odvodov pre štátny rozpočet. A keďže si myslím, že je skôr namieste, aby sme vo vzťahu k odborom prehodnotili tento teraz platný zákon o sociálnom fonde, tak nepovažujem za vhodné, aby sme, naopak, ešte isté deformácie, ktoré sme už viac-menej odstránili v iných zákonoch, aby sme ich ďalej prehlbovali. Chcem len zopakovať, že ministerstvo financií má zásadnú výhradu voči tomuto návrhu zákona, vláda vo svojom stanovisku nesúhlasí s týmto poslaneckým návrhom zákona, a keďže aj v spoločnej správe aj výbor pre financie, rozpočet a menu takisto s tým nesúhlasí, tak ja by som poprosil, aby ctená snemovňa podporila stanovisko poslancov z rozpočtového výboru k tomuto návrhu zákona. To znamená, aby ho neschválila, a nie stanovisko gestorského výboru, ktorý má v tomto smere neprimerane vysoké sociálne cítenie, ale len k jednej skupine, ktorá, si myslím, že v tejto chvíli a v tomto zákone už si to nezaslúži. Ďakujem za pozornosť. I. Presperín, podpredseda NR SR: Ďakujem pekne. Faktické poznámky k vášmu vystúpeniu, pán poslanec, nie sú. Vyhlasujem teda rozpravu o tomto bode programu za skončenú. Je jedna je faktická poznámka. Pani poslankyňa Sárközyová. Končím možnosť prihlásiť sa ďalšie faktické poznámky. Prosím, pani poslankyňa.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 133 poslancov, za 53, proti nikto, zdržalo sa 77, nehlasovali 3. Ani tento návrh zákona neprerokuje Národná rada v druhom čítaní. Teraz prosím spravodajcu, ktorého určil navrhnutý gestorský výbor pre hospodárske záležitosti, pána poslanca Radovana Kazdu, aby uviedol hlasovanie o bode 20 schváleného programu, ktorým je prvé čítanie o vládnom návrhu zákona, ktorým sa dopĺňa zákon č. 309/2009 o podpore obnoviteľných zdrojov energie, tlač 496. (Hlasovanie o vládnom návrhu zákona, ktorým sa dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 496.)
Blanár, Juraj, podpredseda NR SR (2022-03-30):
Pán minister, na vaše vystúpenie evidujem osem faktických poznámok, pardon, druhú stranu nevidím, poprosím vás, keby ste mi ukázali všetky. Čiže desať. Pán poslanec Vážny s faktickou poznámkou, predpokladám. A ešte poprosím technikov, keby mi druhú stranu ukázali, aby som vedel, koľkí sa prihlásili. Takže jedenásť faktických poznámok. Ako prvý – poprosím pán poslanec Blaha, lebo pán poslanec Vážny je prihlásený faktickou ako desiaty, tak pán poslanec Blaha, po ňom pán poslanec Suja. Nech sa páči.
Pročko, Jozef, poslanec NR SR (2024-01-10):
Pani poslankyňa Kleinert, to by bolo harakiri, to, to by neurobili, ale bolo by to možno pre nich také zaujímavé, že ako by to ten Fico skúmal, že kto teda toto urobil. Ale perfektne ste viacerí spomenuli, že Fico pred voľbami povedal, že voľby budú zmanipulované. Fico povedal, že voľby budú zmanipulované. Takže Fico je premiér po zmanipulovaných voľbách. Robo, odstúp. A mne sa strašne páči, že naozaj do tých funkcií sa dosadzujú aj teraz ľudia, ktorí menia názor, a ja vám prečítam, čo v tisíc... teda v 2021 povedal jeden človek: „Ja ale nikdy nepochopím jednu vec, sám sa pochváli, že je jediný premiér, ktorý bol vo vláde tak dlho, že bol v parlamente od ´92. Potom dokážem povedať len jedno jediné, že je jedným z tých, čo sú zodpovední za to, že Slovensko je v takom srabe, v akom je! A kto mu zase uverí, tak si slušne ani žiť nezaslúži, kto uverí Ficovi! Amen." Viete, kto to povedal? Huliak. Tak Huliak, vy ste mu uverili, vy si nezaslúžite slušne žiť! (Reakcia z pléna.) No veď práve preto. Začnite opäť slušne žiť. Začnite. Čiže toto je presne to, že aj pán Huliak je krásnym príkladom toho, že moc a túžba po moci a po peniazoch menia názory veľmi rýchle, v 2021 bol Fico preňho neprijateľný, za našej vlády, za našej vlády tento pán hovoril o Ficovi, že to je zločinec, že to je človek, ktorý, ktorý si nezaslúži nič iné, len o ňom hovoriť, že to tu všetko zle urobil. Huliak sedí vedľa Danka a s Ficom si dávajú pusinky.
P. Hrušovský, predseda NR SR: (2005-05-24):
Bod 5 zo spoločnej správy sme neschválili.
Bugár, Béla, podpredseda NR SR (2016-12-08):
Pán minister, nech sa páči.
Jurinová, Erika, poslankyňa NR SR (2017-09-13):
... lebo ste dôsledne nesledovali, tak ako prebieha rokovanie, pretože ukazoval tu pomôcky pán, pán poslanec Hrnko. (Prerušenie vystúpenia predsedajúcim.)
Žiga, Peter, podpredseda NR SR (2024-04-18):
Pán poslanec Huliak.
Paška, Pavol, predseda NR SR (2014-09-10):
Berieme na vedomie. Poprosím vás, technici, omylom som spustil hlasovanie, keby ste ho... Ďakujem pekne. Pán poslanec Krajcer.
Szőllős, Ján, poslanec NR SR (2021-11-02):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Fecko, Martin, poslanec NR SR (2017-10-11):
Ďakujem pekne, pani kolegyňa a páni kolegovia, takže ja som taký a mňa už asi nezmenia. Berte to tak, že ja som tu prišiel do politiky riešiť problémy, nie sa tu naťahovať s niekým o ničom. Pán Dostál, áno, technicky treba očíslovať. Máte pravdu, aby sme vedeli. Takže predpokladám, že pán spravodajca to zvládne ľavou zadnou. Neni to problém, veď je ostrieľaný harcovník. A bez toho súhlasu. No, áno, je to špecifické, lebo mne sa to stalo, kde som zistil, že mám tretieho v poradí a som naháňal ho po nejakej tejto Austrálii, či kde to vlastne sa odsťahoval, a som nevedel vlastne, že on užíva môj pozemok, hej, tak hovorím, to je už anomália taká, že neskutočne. Takže dobre. No a myslím si, že, a budem stále hovoriť, že poľnohospodári sú tí, a, samozrejme, aj lesáci, lebo to je v jednej branži, ktorí kreujú krajinu. A ako sa na nich budeme pozerať, ako ich budeme či už zatracovať, alebo vyzdvihovať, tak prakticky tak bude naša krajina vyzerať. A keď si niekto myslí, ako to bolo v socializme, že rozkážeme vetru, dažďu, no nerozkážeš. No nerozkážeš! Ten bude stále pršať a stále tá voda bude tiecť dolu kopcom. A pokiaľ dáme lepšiu krajinu našim deťom, ako sme ju dostali od našich otcov a dedov, tak myslím si, že sme splnili to, načo sme tu na zemi boli. Keď ju dáme v horšom stave, tak potom sa hanbime, že sme to nezvládli. Takže ďakujem všetkým za pripomienky a dúfam, že to zvládneme spoločnými silami. Ďakujem.
Zmajkovičová, Renáta, podpredsedníčka NR SR (2014-05-16):
Ďalší v rozprave vystúpi pán poslanec Simon. Nech sa páči, máte slovo.
Valášek, Tomáš, poslanec NR SR (2023-06-14):
Vďaka, pán predseda. Veľmi rýchle. Pani poslankyňa Kozelová, asi mám trošku väčšiu dôveru v tú možnosť, že tie budúce voľby v septembri nemusia dopadnúť tak katastrofálne, ako popisujete, a v každom prípade, ak je to tak, ako si myslím, tak rozhodne nie je neskoro na tú pomoc. A moja hlavná pointa bola, že aj tie štyri mesiace, ktoré táto vláda má k dispozícii, bude to viac ako štyri, sa dajú využiť na tie prihlášky. Ale inak s vami súhlasím, áno, do veľkej miery bude ochota pomôcť východu aj prepojením infraštruktúry na Ukrajinu závisieť od politických nálad, v tom sa úplne zhodujeme. Pán poslanec Svrček, ja v podstate s vami súhlasím, povedal som, že tá štúdia uskutočniteľnosti bola vypracovaná, podľa mojich informácií, a preveroval som to dvakrát, že stále ani nebola podaná. Ako na to už nebolo, je stále ešte na, doslova niekde na stole na ministerstve a keď som si preveroval, tak sme nevedeli o tom, v Bruseli nevedeli o tom, že by bola podaná. Čo už sa mi nezdá byť akože málo času na to, aby sme ju podali. Opäť, pochválil som vládu, niečo urobila pre túto vec a pokiaľ ja viem, tá žiadosť stále nie je v Bruseli. V tej druhej veci s vami úplne súhlasím, rozumiem, že odvádzate pozornosť od ministerstva alebo od toho, čo ministerstvo dopravy neurobilo, ale je faktom, v tom s vami súhlasím, že to je iný fond, a mohol som to rozviesť do detailov, keby bolo viac času, je to iný fond, ten fond pre vojenskú mobilitu, s ktorou sú rovnako veľké príležitosti, ak nie v mnohom ešte väčšie, a tam sme nevyužili zatiaľ doslova že vôbec nič. Tam neviem o jednej jedinej žiadosti. Takže to všetko však len podporuje to, čo som povedal a aj odkázal, aj v duchu podpory tejto budúcej vláde, že sú tu reálne príležitosti na stole, ja som vymenoval jeden fond, pán poslanec Svrček pridal ďalší, využívame z nich hriešne málo a dá sa v tejto veci pohnúť aj v tom horizonte štyroch, piatich mesiacov, ktoré máte k dispozícii.
Kollár, Boris, predseda NR SR (2022-09-23):
Ďakujem. Otváram rozpravu. Do rozpravy som nedostal žiadnu písomnú prihlášku, ale určite sa asi chce prihlásiť pán predkladateľ. (Reakcia predkladateľa.) Nie? Dobre. (Reakcia z pléna: „Spravodajca." ) Pardon, dobre počkajte, aby som si neurobil chaos. Tak prihlásil sa pán poslanec Šefčík, pán poslanec Taraba. Môžete, prosím, vybrať, zasunúť? Aby som to neuzavrel. Dobre, výborne, pán poslanec Ledecký, pán poslanec Pročko. Dobre. Končím možnosť prihlásiť sa do rozpravy. A teraz pán spravodajca sa prihlásil ako prvý. Nech sa páči.
Glváč, Martin, podpredseda NR SR (2018-02-07):
Ďakujem. S faktickými poznámkami nikto. Končím možnosť prihlásiť sa. Ďalší v rozprave je pán poslanec Sopko.
Danko, Andrej, podpredseda NR SR (2024-01-23):
Poslanec Krátky.
Bugár, Béla, podpredseda NR SR (2018-10-17):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 145, za 103, zdržalo sa 40 poslancov, 2 nehlasovali. Body zo spoločnej správy sme schválili.
Laurenčík, Milan, podpredseda NR SR (2022-05-24):
S faktickou poznámkou teraz vystúpi pán poslanec Stanislav Mizík. Nech sa páči.
Zmajkovičová, Renáta, podpredsedníčka NR SR (2013-09-10):
Pán poslanec Mičovský. Poprosím, pán poslanec Osuský, ale dve minúty.
B. Bugár, podpredseda NR SR: (2005-06-23):
Budeme najprv hlasovať o návrhu skupiny poslancov Národnej rady Slovenskej republiky na vydanie zákona o preukazovaní pôvodu majetku. Potom by sme pokračovali hlasovaním o dvoch ďalších prerokovaných návrhoch zákona – návrh skupiny poslancov Národnej rady Slovenskej republiky na vydanie zákona, ktorým sa mení zákon č. 725 o podmienkach prevádzky vozidiel v premávke na pozemných komunikáciách, pán poslanec Polka predložil, a potom ďalší návrh, ktorý bol teraz prerokovaný. O týchto troch zákonoch by sme hlasovali. Bola tu požiadavka ohľadne Horskej služby až zajtra, takže aj o tom budeme zajtra hlasovať a dnes ešte by sme pristúpili k tajným voľbám, poprípade hlasovaniam. Takže prosím teraz pána poslanca Gábora Gála, aby ako poverený člen ústavnoprávneho výboru a spravodajca uvádzal jednotlivé hlasovania. Hlasujeme, pristúpime teda k hlasovaniu o návrhu skupiny poslancov Národnej rady Slovenskej republiky na vydanie zákona o preukazovaní pôvodu majetku (tlač 1064), bod číslo 35. Nech sa páči, pán spravodajca.
P. Paška, predseda NR SR: (2007-09-20):
Pán poslanec Fronc, dúfam, že to prostredie už bude pre vás prijateľné. Nech sa páči, máte slovo.
Laurenčík, Milan, podpredseda NR SR (2021-02-05):
Ďakujeme. Na vaše vystúpenie evidujem osem faktických, deväť faktických. Či osem? Osem faktických poznámok. Nech sa páči, pán poslanec Andrej Stančík.
Danko, Andrej, podpredseda NR SR (2024-04-17):
Ďakujem, pán minister. Žiada si k rozprave zaujať stanovisko spravodajca? Nech sa páči.
Jurinová, Erika, poslankyňa NR SR (2016-05-25):
Ďakujem veľmi pekne. Ja by som iba chcela oznámiť členom ľudskoprávneho výboru, že pôvodne máme ohlásené alebo zvolaný výbor na zajtrajšok o 12.00 hod. Ak by sa stalo, že schôdza končí dnes, tak poprosím členov ľudskoprávneho výboru, zídeme sa hneď po skončení schôdze. Ďakujem.
Lipšic, Daniel, poslanec NR SR (2013-11-26):
Ďakujem veľmi pekne. Vážená pani predsedajúca, milé kolegyne, vážení kolegovia, ja budem pomerne stručný, pretože to, že takýto návrh zákona do parlamentu musel prísť a, žiaľ, v skrátenom konaní, je zodpovednosť vlády, ktorá nezareagovala včas a nepredložila ho v riadnom legislatívnom konaní, čím vlastne spôsobila sama časovú tieseň. My sme podali tento návrh novely zákona pred šiestimi týždňami do parlamentu, vtedy pán minister financií povedal novinárom 17. októbra, že návrh na zmrazenie platov je zapracovaný v návrhu štátneho rozpočtu na rok 2014 a že to je tam riešené a to sa v parlamente vyrieši. Problém je ten, že v zákone o štátnom rozpočte podľa rokovacieho poriadku nie je možné dávať žiadne ďalšie novely zákonov ako články 2 alebo 3. To znamená, bolo zrejmé, že tento návrh musel byť podaný osobitne, a preto sme ho aj podali. Ja som si myslel, že pán minister financií po problémoch, ktoré sem-tam mal aj s grafmi, bude viacej premýšľať v budúcnosti o tom, čo povie, že sa naozaj bude riadiť tým slovenským, dvakrát meraj a raz rež. Keď som ten návrh novely zákona predložil pred šiestimi týždňami, tak vtedy pán minister povedal, citujem: „Je to príklad, ako neuveriteľná snaha zaujať za každú cenu pomúti rozum, odporúčam Lipšicovi, aby sa vyhol trápnostiam.“ Pán minister, vy ste sa nevyhli trápnosti, lebo ste nevedeli ani to, že podľa rokovacieho poriadku nemôžte dávať ďalšie zákony do štátneho rozpočtu a že musí tento návrh zákona byť podaný len osobitným zákonom, ktorý vláda podala niekoľko týždňov po nás, v princípe taký istý, aký tu už poslanecký je. Toľko len na margo vašich vyjadrení, pán minister, a verím, že nabudúce si dáte pozor na to, čo hovoríte, a skonzultujete to aj s odborníkmi.
M. Číž, podpredseda NR SR: (2008-05-22):
Pán minister, oznámte, prosím, keď skončíte odpoveď.
Jurík, Beáta, poslankyňa NR SR (2024-06-12):
Ďakujem za slovo, pán predsedajúci. Ďakujem za tento ďalší príspevok, v ktorom teda opäť odznelo, že prečo je tento zákon, tak ako mnohé z dielne SNS, absolútne neprijateľný a neakceptovateľný a ide proti ústavným právam občanov a občianok tejto republiky. A ja by som tak stručne chcela možno zosumarizovať, že ako funguje táto doslova dielňa SNS. Neviem, ako SNS vyberá zákony, ktoré predkladá do Národnej rady, pretože sa rozhodne nejedná o zákony, ktoré by boli určené pre ľudí. Navyše kopírujú zákony. Tentokrát tu máme veľmi zlú kópiu opäť z Českej republiky, a to je také už déja vu, lebo vždy pri tom kopírovaní si prevezmete časť toho zákona, zrovna časť, ktorá obmedzuje práva občanov a občianok, a akosi opomeniete celú tú zvyšnú časť, ktorá im, naopak, poskytuje nejaké garancie. Čiže už aj keď pajcujete nejaký ten zákon, tak to robíte zle, čo je teda veľmi smutné. Ako som už hovorila, ja neviem, ako si tie zákony vyberáte, lebo teda vy ste SNS, Slovenská národná strana, tak človek by čakal, že budete robiť niečo pre ľudí, pre občanov a občianky tejto krajiny, a vy doteraz, čo ste nám tu predložili, tak vlastne bránili ste ich pred krvilačnými medveďmi, lebo tu boli napádané deti v kočíkoch, ktoré síce mali podobu dospelých mužov, ktorí sa promenádovali po lese so zbraňami, ale však okej, dnes sme videli prvé obete tohto vášho zákona, malé medvieďatá, takmer ročné, akože neviem, že koho už len tie mohli napadnúť, ale však to je už vaša vízia toho, ako pomáhate v skutočnosti ľuďom. Chceli ste obmedziť aktivity a tiež pomoc ľuďom v neziskovom sektore, tam ste narazili na vášho koaličného partnera, ktorý vám v tomto nechce sekundovať, no uvidíme, že čo sa z toho stane, a dosadzujete si ľudí kade-tade. Ja neviem, či je toto práca pre ľu... (Prerušenie vystúpenia časomerom.)
Jurinová, Erika, podpredsedníčka NR SR (2014-09-16):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Vidím, že ešte pán poslanec Simon. Takže uzatváram možnosť prihlásiť sa do rozpravy ústne. Prihlásení sú do rozpravy traja páni poslanci v poradí pán poslanec Kollár, Hlina, Simon. Dávam slovo prvému prihlásenému rečníkovi. Nech sa páči, pán poslanec Jozef Kollár.
Hraško, Igor, poslanec NR SR (2014-11-10):
Ďakujem pekne za slovo, pán predsedajúci. V rámci môjho procedurálneho návrhu by som sa chcel verejne ospravedlniť dcére poslankyni Tomanovej Petronele za to, že som uviedol citáciu vo svojom prejave z elektronickej verzie denníka SME, zverejneného v utorok 5. marca 2013 o 20.49 hod., kde sa písalo na konci článku: „Centrum vzdelávania sa dostalo do povedomia za prvej vlády Roberta Fica, keď vtedajšia ministerka práce Viera Tomanová dosadila za jeho šéfa Ivana Bernátka po tom, ako pre výhrady premiéra skončil ako riaditeľ Sociálnej poisťovne. Tomanová pôvodne prosila Fica, aby vyhodený Bernátek mohol ísť do Bruselu. Jej tajnú prosbu zachytil mikrofón televízie Markíza. Týždenník Plus 7 dní v auguste 2007 písal, ako sa Bernátek stretáva s Tomanovej dcérou Petronelou.“ Za toto sa verejne ospravedlňujem.
Figeľ, Ján, podpredseda NR SR (2014-10-21):
Ďakujem pekne za aj túto výmenu. Nech sa páči, ďalším vystupujúcim rečníkom je Ľubomír Petrák. Budeme rokovať tak, ako je dohodnuté, do 19.00 hodiny.
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 140, za 135, proti 0, zdržali sa 4, nehlasoval 1. Konštatujem, že aj tento návrh sme schválili.
Hrnčiar, Andrej, podpredseda NR SR (2018-11-27):
Nech sa páči, môžete pokračovať vo faktickej.
Kuriak, Milan, poslanec NR SR (2021-06-23):
Vážený pán predsedajúci, v rozprave nevystúpil žiaden poslanec. Pán predsedajúci, keďže v rozprave nik nevystúpil, a teda nebol podaný ani žiadny pozmeňujúci návrh a zo spoločnej správy taktiež nevyplývajú žiadne pozmeňujúce a doplňujúce návrhy. Sme v treťom čítaní, otvorte, prosím, rozpravu.
Hlina, Alojz, poslanec NR SR (2015-04-15):
Však to tam dám ako pozmeňovák, pán Číž.
Mezenská, Helena, poslankyňa NR SR (2015-09-18):
Ja len krátko vo vzťahu k vášmu vystúpeniu, pán poslanec Beblavý, chcem na podporu vašich argumentov uviesť, že hoci ja sa veľmi nevenujem ochrane práv spotrebiteľov pri hypotekárnych úveroch, sem-tam pri snahe pomáhať spotrebiteľom pri spotrebiteľských úveroch sa stretávame aj s nejakými sťažnosťami, resp. pripomienkami spotrebiteľov, lepšie povedané, ľudí, mladých rodín, ktorí požiadali o hypotekárny úver. Chcem sa prihovoriť za to, že naozaj je potrebné nastavovať operatívne a dohliadať na to, aby banky operatívne nastavovali jednotlivé ponuky hypotekárnych úverov z toho dôvodu, že pre mnohých mladých ľudí, mladé rodiny je veľkým rizikom pri zabezpečení svojho vlastného bývania žiadať a vstúpiť do takejto hypotekárnej, úverovej zmluvy. Mnohí mladí ľudia, aj keď majú prácu, nie sú si istí – a naozaj tie objektívne podmienky sú veľmi premenlivé –, či dokážu tento hypotekárny úver vysplácať, takže naozaj je dôležité nastavovať objektívne podmienky tak a zmluvné podmienky tak, aby v prípade, že sa z objektívnych príčin dostane spotrebiteľ do stavu núdze, nebol rukojemníkom takejto hypotekárnej, prípadne inej bankovej finančnej inštitúcie.
Bugár, Béla, podpredseda NR SR (2019-06-25):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 145, za 79, zdržalo sa 66 poslancov. Tieto návrhy sme schválili.
Blanár, Juraj, podpredseda NR SR (2022-10-19):
Pán poslanec Viskupič s faktickou poznámkou.
Laššáková, Jana, podpredsedníčka NR SR (2015-11-24):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Hlinu z klubu KDH. Nech sa páči, pán poslanec, máte slovo.
Zmajkovičová, Renáta, podpredsedníčka NR SR (2013-01-31):
Pán poslanec, to je k zákonu o verejnom obstarávaní?
T. Cabaj, podpredseda NR SR: (2009-04-29):
S faktickou poznámkou sa nehlási nikto. To bol jediný prihlásený písomne do rozpravy. Pýtam sa, kto sa chce  do rozpravy prihlásiť ústne. Pani poslankyňa Sárközy. Končím možnosť prihlásiť sa do rozpravy. Pani poslankyňa, máte slovo, nech sa páči.
Senko, Ján, poslanec NR SR (2019-09-17):
Vážený pán predsedajúci, v rozprave vystúpilo osem poslancov, pričom boli podané tri pozmeňujúce návrhy s tým, že pozmeňujúce návrhy pána poslanca Dostála a pána poslanca Vavreka sú v jednom bode totožné. Pán predsedajúci, teraz budeme hlasovať o bode zo spoločnej správy s odporúčaním gestorského výboru schváliť.
Klus, Martin, poslanec NR SR (2016-12-01):
Ďakujem pekne opäť raz za slovo. Tu naozaj je dôležité povedať, že niektoré tie obavy, ktoré predniesol pán poslanec, možno sú opodstatnené, takže to bude ďalší bod programu, ak tomu ja správne rozumiem, kde vysvetlíte technikálie tohto návrhu zákona. Takže vás potom prosím, aby ste veľmi detailne zaujali postoj aj k tej veci, ktorú naznačil pán poslanec, lebo veľmi úzko to súvisí s tým, čo sme spomínali hneď na začiatku, a teda do akej miery naozaj ušetríme verejné prostriedky pri zlúčení týchto volieb, čo je pre našu stranu pomerne dôležitý faktor, či podporiť, alebo nepodporiť tento návrh zákona. Ale opäť pripomínam, sme pripravení tak urobiť len za predpokladu, že nepôjdeme do antisystémového kroku zrušenia druhého kola. Čiže to by bolo takisto možno dobré si vyjasniť ešte pred hlasovaním, do akej miery by ste prípadne boli ochotní začať celospoločenskú, a teda aj s opozíciou diskusiu na tému zavedenia druhého kola voľby pre mestá a obce, alebo prípadne aspoň diskusiu o nezrušení druhého kola pre vyššie územné celky. A ešte veľmi stručne k tomu, čo spomínal pán kolega pri zrušení Európskeho parlamentu. Viete, keď sledujete vývoj európskej integrácie od roku 1986, teda od jednotného európskeho aktu, tak v podstate každou ďalšou zmenou sa hovorilo o nedostatku demokracie, tzv. demokratickom deficite. To sa malo riešiť tým, že sa posilňovali kompetencie Európskeho parlamentu. Dnes Európsky parlament má výrazne vyššie kompetencie ako na začiatku vzniku Únie, teda od Maastrichtu počnúc. No a povedať teda takto otvorene, že táto inštitúcia je zbytočná, sa mi nezdá celkom seriózne ani korektné. Môžme sa baviť o kompetenciách Európskeho parlamentu, ale zrušiť jedinú demokratickú a priamo volenú inštitúciu Európskeho parlamentu, to už je trošku, trošku silná káva. Ale veľmi rád sa s vami o tom porozprávam napríklad na eurovýbore. Ďakujem pekne.
Brisudová, Martina, poslankyňa NR SR (2022-11-08):
Vážený pán predseda, v rozprave vystúpila jedna pani poslankyňa. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c ) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme o bodoch zo spoločnej správy. (Hlasovanie.) Prítomných 141 poslancov, za návrh hlasovalo 82 poslancov, proti nebol žiaden poslanec, zdržalo sa 59 poslancov. Schválili sme body zo spoločnej správy. Nech sa páči, dajte ďalšie návrhy, pán poslanec.
Sulík, Richard, podpredseda vlády a minister hospodárstva SR (2020-06-05):
Ďakujem pekne, pán predseda. Dobrý deň prajem, ctené dámy a páni, milí kolegovia, po dlhšej dobe sa nám podarilo docieliť dohodu na preplácanie nájmov, a najmä teda nájsť riešenie také, aby, aby naozaj cielene pomáhalo. No a keďže ten čas tlačí, predpokladám, každý z vás pozná nejakého majiteľa predajne alebo reštaurácie, keďže týchto je desať tisíce, je ich možno 50-60-tisíc na Slovensku, ten čas tlačí, trochu sme získali tým, že sme na tri mesiace zakázali dať výpoveď z titulu neplatenia nájmu, ale veľmi dobre viete, že to je len veľmi časovo obmedzený, ale aj funkčne obmedzený nástroj a že to skutočné riešenie je preplatiť nájmy aspoň čiastočne. K tomu budem hovoriť viac v mojom ďalšom vstupe. Teraz vás chcem iba poprosiť, aby ste súhlasili so skráteným legislatívnym konaním, a to z toho dôvodu, že ak sa nám podarí tento zákon dnes, najneskôr v pondelok schváliť a pani prezidentka by ho budúci týždeň podpísala, tak od 15. júna vieme začať naozaj tie nájmy preplácať v tej čiastke, ktorá je v zákone dohodnutá. Na toto sa pripravuje aplikácia, robíme na tom celé dni viacero ľudí, viacčlenný tím je do tohto zapojený. V ideálnom prípade sa nám podarí v pondelok, ak vyjadríte súhlas so skráteným legislatívnym konaním, tak sa nám v ideálnom prípade podarí od pondelku 15. júna začať s preplácaním nájomného. Takže ešte raz chcem vás veľmi pekne poprosiť o súhlas ku skrátenému legislatívnemu konaniu. Ďakujem pekne.
Pčolinský, Peter, poslanec NR SR (2021-12-10):
Čiže, pán predseda, ešte raz. Prerokujú sa tri skrátené, hlasuje sa, tri prvé, hlasuje sa, tak?
P. Hrušovský, predseda NR SR: (2005-06-30):
(Hlasovanie.) 136 prítomných, 90 za, 39 proti, 6 sa zdržalo, 1 nehlasoval. Návrh sme schválili. Poprosím vás, pán poslanec, aby ste z poverenia výboru predložili Národnej rade návrhy hlasovaní k vládnemu návrhu zákona, ktorým sa mení a dopĺňa zákon o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., tlač 1113, poradové číslo 53 v programe 44. schôdze. Pán poslanec Novotný. (Hlasovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z. , tlač 1113.)
Hrušovský, Pavol, podpredseda NR SR (2011-09-06):
Hlasujeme, páni poslanci, o návrhu uznesenia prerokovať zákon v druhom čítaní. (Hlasovanie.) 146 prítomných, 78 za, 66 proti, 2 sa zdržali. Návrh sme schválili. Prosím ďalší návrh.
Suja, Miroslav, poslanec NR SR (2021-06-30):
Ďakujem za slovo, pán predseda. No ako vidíme, tak oni sa tak strelili do nohy, než ho tu do nohy podporujú, lebo vidím tu až štyroch, ale čo sme čakali, to sa nedá podporiť. Pán kolega Blaha, vy ste hovoril, že Igor Matovič hľadá ľudí, no, on hľadá pročkovcov po celom Slovensku, lebo vie, že takíto ľudia sa nevedia nikde uplatniť, ani nedokážu, a že štyri roky budú robiť to, čo im povie, čiže tie hlasovacie automaty. Takže presne štyri roky ho poslúchajú na slovo a to je jeho pracovná metóda každé voľby alebo pred každými voľbami sa rozbehne po Slovensku a nájde 150 pročkovcov, aby mal aj nejakých náhradníkov miesto seba. Aj keď on, myslím, že si môže zaslúžiť ten titul, že ich môže kľudne viesť. Vy ste mu vyčítal, že si neprečítal tú prácu a nezhodnotil, že to je plagiát. Ale, pán poslanec Blaha, Pročko alebo pročkovci a Matovič, keby si tú prácu aj prečítali, oni ani nevedia, čo to znamená plagiát, oni to nevedia, oni by to nezistili. Ale čo by sme od nich čakali, viete, keď ich takto pozberá kade-tade. Viete, keby odvolávali niekoho z vládnej koalície a koaliční poslanci by niekoho iného a koaliční poslanci by mu dávali takú podporu, vážení kolegovia, ako vy dávate Igorovi Matovičovi a také vystúpenia, ako za klub vystúpila pani Andrejuvová, nejdem von, tak si to, tak si to neviem ani predstaviť, vy sami ho tu nechcete, vy sami dobre viete, že keby tam bol Heger sám, tak sa možno trošku osamostatní, osamostatní a tie percentá sa vám trochu zvýšia. Ale vy strácate aj posledných vlastných voličov. Tí, čo vás ešte volia, sú len zamestnanci okresných úradov prá... (Prerušenie vystúpenia časomerom.)
B. Bugár, podpredseda NR SR: (2006-03-16):
Pán spravodajca, vaše odporúčanie. L. Ladányi, poslanec: Prosím, pán predsedajúci, dajte hlasovať o zákona ako o celku s odporúčaním gestorského výboru zákon neschváliť.
Kuffa, Štefan, poslanec NR SR (2014-12-10):
Ďakujem za slovo. Chcem reagovať na to slovné spojenie, že ku slobode sme prišli strašne lacno. No nie je to tak, tá sloboda bola príliš drahá. Ak by sme si naivne mysleli, že to bolo tým štrnganím na tých uliciach v tom roku 1989, tak to by bol veľký omyl. To by bol veľký omyl a to by bolo naozaj to veľmi lacné. Ale to nebola tá cena. Nebol pád komunizmu to, že sme štrngali na uliciach kľúčmi, ale to boli leopoldovské väznice plné politických väzňov. To je tá obeta. To je tá obeta a obete, ktoré tam boli. To boli tie uránové bane v Jáchymove. Tam boli väznení tí politickí väzni a to bolo v tých päťdesiatych rokoch, ktoré boli veľmi ťažké a veľmi komplikované. A ja si dovolím povedať, že naša sloboda a vykúpenie bola cena krvi a cena životov mnohých životov a mnohých obetí a bolo to veľmi veľa ľudí, ktorí priniesli tú najvyššiu obeť. A to bol život, ľudský život. Stáť na strane spravodlivosti nie je ľahké, je to vždycky komplikované. A boli ľudia práve v minulosti a to bolo ešte pred rokom 1989, ktorí boli ochotní vystúpiť na tú Golgotu svojho života tak, že priniesli to najcennejšie, čo mali. A to bol ľudský život. Ja by som poprosil, aby sme tu tak nerozprávali, že vlastne štrnganie na uliciach, to bola tá cena alebo to bolo to lacné vykúpenie našej slobody. Nebolo to tak. Nedá sa s tým súhlasiť. Áno, Dnes je deň ľudských práv, dnešnú dobu žijeme takú, že za ľudské práva už dokážeme kdečo schovávať. Dneska je to prekrúcanie slov a hodnôt. Veľakrát ma to veľmi mrzí, že sa to takto robí.